钦定古今图书集成/理学汇编/学行典/第175卷 > 丁旦
## 钦定古今图书集成/理学汇编/学行典/第175卷 > 丁旦

按《池州府志》：“丁旦，字惟寅，与兄杲并以孝友著闻。从
师邑人李呈祥，既游裘、欧、邹、王、钱、耿诸公门，文益渊
博。”父布衣卒，耿为督学，躬吊之，两次起复，不赴试。
督学两致聘，诸如让友生贡殡逆旅丧，不应有司召，
在旦不为难，不具论。昔伯淳以安且成名，尧夫之道，
今就所至，亦可谓安且成矣。晚以贡判衡州，期年卒。
衡守诔之，不能具敛。冯观察颜堂曰“真儒”，耿恭简题
墓曰“名贤。”今泾邑水西配飨阳明祠。金陵配飨耿公
祠。焦太史有传。